CELEX: 62009CN0111
Language: da
Date: 2009-03-23 00:00:00
Title: Sag C-111/09: Anmodning om præjudiciel afgørelse indgivet af Okresní soud v Chebu (Den Tjekkiske Republik) den 23. marts 2009 — Česká podnikatelská pojišťovna, a.s., Vienna Insurance Group mod Michal Bilas

20.6.2009   
            
            
               DA
            
            
               Den Europæiske Unions Tidende
            
            
               C 141/25
            
         Anmodning om præjudiciel afgørelse indgivet af Okresní soud v Chebu (Den Tjekkiske Republik) den 23. marts 2009 — Česká podnikatelská pojišťovna, a.s., Vienna Insurance Group mod Michal Bilas
   (Sag C-111/09)
   2009/C 141/45
   Processprog: tjekkisk
   
      Den forelæggende ret
   
   Okresní soud v Chebu
   
      Parter i hovedsagen
   
   
      Sagsøger: Česká podnikatelská pojišťovna, a.s., Vienna Insurance Group
   
      Sagsøgt: Michal Bilas
   
      Præjudicielle spørgsmål
   
   
               1)
            
            
               Skal artikel 26 i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (1) (herefter »forordningen«) fortolkes således, at den ikke tillader en ret at undersøge, om den har international kompetence, når sagsøgte deltager i proceduren, selvom der er tale om en sag, som henhører under de obligatoriske kompetenceregler i forordningens afdeling 3, og søgsmålet er blevet anlagt i strid med disse regler?
            
         
               2)
            
            
               Kan sagsøgte qua sin deltagelse i proceduren gøre gældende, at retten er internationalt kompetent i medfør af forordningens artikel 24, også når proceduren er underlagt de obligatoriske kompetenceregler i forordningens afdeling 3, og søgsmålet er blevet anlagt i strid med disse regler?
            
         
               3)
            
            
               Såfremt spørgsmål 2) besvares benægtende: Kan det forhold, at sagsøgte deltager i en procedure vedrørende forsikring for en ret, som ikke har kompetence i henhold til forordningen, anses for en aftale om værneting som omhandlet i forordningens artikel 13, stk. 1?
            
         
      (1)  EFT L 12, 16.1.2001, s. 1.